Hurt (երգ, Քրիստինա Ագիլերա)
«Hurt» (), ամերիկացի երգչուհի Քրիստինա Ագիլերայի երգն է։ Երգը թողարկվել է 2006 թվականի սեպտեմբերի 19-ին RCA Records լեյբլի կողմից, որպես նրա «Back to Basics» կոչվող հինգերորդ ստուդիական ալբոմի երկրորդ սինգլ։ Երգը գրվել է Քրիստինա Ագիլերայի, Լինդա Փերրիի և Մարկ Ռոնսոնի կողմից։ Երգն իր բովանդակությամբ ինչ-որ մեկին կորցնելու և այդ կորստին նկատմամբ վերաբերմունքի մասին է։ Լինդա Փերրին մշակել է երգի առաջին բառերը, մինչդեռ Քրիստինան և Մարկ Ռոնսոնը նույնպես գրել են որոշ բառերը, իսկ վերջնական տարբերակով երգը ստացվել է թիմային աշխատանքի արդյունք։ Երգի գործիքավորման մեջ օգտագործվել է բաս կիթառ, թավջութակ, կոնտրաբաս, հարվածային գործիքներ, կիթառ, դաշնամուր, ալտ և ջութակ։

Երգը արժանացել է դրական կարծիքների երաժշտական քննադատների կողմից, ովքեր բարձր են գնահատել Քրիստինիայի վոկալը և երգի արտադրությունը։ Կոմերցիոն առումով երգը ունեցել է չափավոր հաջողություններ Միացյալ Նահանգներում, որտեղ այն վաճառվել է 1.1 միլիոն օրինակով և զբաղեցնելով 19-րդ հորիզոնականը Billboard Hot 100 հիթ շքերթում։ Երգը համաշխարհային մի շարք հիթ շքերթներում ընդգրկվել է թոփ 10-ի մեջ, և տասը երկրում ստացել է սերտիֆիկատ։

Երգը տեսահոլովակը նկարահանվել է 2006 թվականի սեպտեմբերին Ֆլորիա Սիգիզմոնդի և համատեղ նաև Քրիստինա Ագիլերայի կողմից։ Տեսահոլովակում Քրիստինան կրկեսային դերասան է, ով տառապում է իր հոր մահվան վշտով։ Տեսահոլովակը ստացել է դրական արձագանքներ և առաջադրվել է մի շարք մրցանակների։ «Hurt» երգը Քրիստինան կենդանի կատարել է մի քանի լայնամաշտաբ միջոցառումների ժամանակ, այդ թվում և 2006 թվականի MTV VMA մրցանակաբաշխության և իր 2006-07 Back to Basics Tour համաշխարհային շրջագայության ժամանակ։

Տեսահոլովակ 
Երգի տեսահոլովակը նկարահանվել է 2006 թվականի սեպտեմբերին, 5 օրվա ընթացքում։ Ռեժիսորներն են Ֆլորիա Սիգիզմոնդը և Քրիստինա Ագիլերան։ Տեսահոլովակի պրեմիերան կայացել է հոկտեմբերի 17-ին, 2006։

Սյուժե 
Տեսահոլովակը սկսվում է սև-սպիտակ կրկեսի կադրերով, սակայն վայրկյաններ հետո դառնում է գույնզգույն երբ Քրիստինան ներս է մտնում հանդերձարան։ Այնտեղ նա ստանում է ծաղկեփնջեր, որից հետո նրան բերում են մի հեռագիր, որի մեջ գրված է․ «Հարգանքներով ձեզ տեղեկացնում ենք ձեր հոր մահվան մասին 02/09/1967 օրվա ընթացքում»։ Այնուհետև Քրիստինան սկսում է հիշել իր մանկությունը հոր հետ։ Հաջորդ կադրում նա արդեն հասուն կերպարով, պարանի օգնությամբ կրկեսի վրանի բարձունքից ցած իջնում է փղի վրա, իսկ նրա հայրը հետևում է նրան հանդիսատեսի շարքերից։ Այնուհետև ետնաբեմում նա փորձում է մոտնել հորը, սակայն երկրպագուները և լուսանկարիչները իրեն քաշում են հեռու։ Հաջորդ կադրում երբ Քրիստինան սկսում է գիտակցել հոր մահը, և կրկեսի վրանից դուրս փախչելով փորձում է գտնել նրան։ Տեսահոլովակի ավարտին երգչուհին արցունքոտ աչքերով նստած է կրկեսի վրանում։

Ստեղծագործական անձնակազմ 
 Քրիստինա Ագիլերա - վոկալ, խոսքերի հեղինակ
 Լինդա Փերրի - խոսքերի հեղինակ, պրոդյուսեր, դաշնամուր, հնչյունային օպերատոր
 Էրիկ Շերմերհորն - կիթառ
 Փոլ III - բաս կիթառ
 Նաթան Վեթերինգթոն - թմբուկ
 Կրիստոֆեր Ֆաուֆման - հնչյունային ասիստենտ
 Պետեր Մոկտան - միքսող
 Սեթ Վալդման - միքսող ասիստենտ
 Սեմ Հոլանդ - միքսող ասիստենտ

Երգացանկ 

CD single
 "Hurt" – 4:03
 "Ain't No Other Man" (Shapeshifters Mixshow Mix) – 5:24

CD maxi-single (premium)
 "Hurt" – 4:03
 "Hurt" (Jake Ridley remix) – 5:47
 "Ain't No Other Man" (Shapeshifters Mixshow Mix) – 5:24
 "Hurt" (Video) – 4:53

Digital remix EP
 "Hurt" (Deeper-Mindset Tight Mix) – 7:0
 "Hurt" (Jack Shaft Main Mix) – 7:02
 "Hurt" (Chris Cox Club Anthem) – 9:56
 "Hurt" (JP & BSOD Electro Mix) – 6:01
 "Hurt" (Jonathan Peters Classic Mix) – 9:30
 "Hurt" (Jake Ridley Chillout Mix) – 5:47

Japanese CD single
"Hurt" – 4:03
"Hurt" (Jake Ridley remix) – 5:47
"Ain't No Other Man" (Shapeshifters Mixshow Mix) – 5:24
"Ain't No Other Man" (Junior Vasquez Club Mix) (Japanese bonus track) – 6:44

Digital download
"Hurt" – 4:03
"Hurt" (Jake Ridley Chillout Mix) – 5:47
"Ain't No Other Man" (Shape: UK Mixshow) – 5:24

Promotional maxi-single
 "Hurt" (Deeper-Mindset Mixshow) – 5:54
 "Hurt" (Deeper-Mindset Tight Mix) – 7:04
 "Hurt" (Deeper-Mindset Full On Club Mix) – 9:30
 "Hurt" (Deeper-Mindset Pad a Pella) – 7:16
 "Hurt" (J.P. & BSOD Electro Mix) – 6:01
 "Hurt" (Jack Shaft Mixshow) – 5:41
 "Hurt" (Jack Shaft Main) – 7:02
 "Hurt" (Jack Shaft Extended) – 8:30
 "Hurt" (Jack Shaft Dub) – 6:32
 "Hurt" (Jack Shaft Dub a Pella) – 1:53

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Հավաստագրումներ

Ծանոթագրություններ

Արտաքին հղումներ 
 Երգի տեսահոլովակը ՅուԹուբում

2006 սինգլներ
Քրիստինա Ագիլերայի երգեր